**ΟΔΗΓΙΕΣ-ΣΧΕΔΙΟ ΑΝΤΙΜΕΤΩΠΙΣΗΣ ΕΚΤΑΚΤΗΣ ΑΝΑΓΚΗΣ**

**COVID-19**

**Σκοπός – Πεδίο Εφαρμογής**

* Σκοπός των Οδηγιών είναι η περιγραφή του τρόπου διαχείρισης και των απαιτούμενων ενεργειών για την αντιμετώπιση της έκτακτης ανάγκης που δημιουργείται εξαιτίας της εμφάνισης και διασποράς του νέου Κορωναιού SARS-COV-2.

**Άμεσα Εμπλεκόμενοι**

Όποιοι έχουν οριστεί

**Ορισμοί – Συντομογραφίες**

**Ταξινόμηση κρουσμάτων βάσει ΕΟΔΥ**:

**Κλινικά κριτήρια (βάσει ΕΟΔΥ)**:

Ασθενής με ένα τουλάχιστον από τα ακόλουθα συμπτώματα: **βήχας, πυρετός, δύσπνοια, αιφνίδια εκδήλωση ανοσμίας, αγευσίας ή δυσγευσίας**. Επιπρόσθετα λιγότερο ειδικά συμπτώματα περιλαμβάνουν: κεφαλαλγία, φρίκια, μυαλγίες, καταβολή, έμετο και διάρροια.

**Απεικονιστικά διαγνωστικά κριτήρια(βάσει ΕΟΔΥ)** :

Ακτινολογικά ευρήματα συμβατά με COVID-19.

**Εργαστηριακά κριτήρια(βάσει ΕΟΔΥ)**:

* Ανίχνευση νουκλεϊκού οξέος SARS-CoV-2 σε κλινικό δείγμα.

**Επιδημιολογικά κριτήρια(βάσει ΕΟΔΥ)**:

* Τουλάχιστον ένα από τα ακόλουθα επιδημιολογικά κριτήρια:
* στενή «επαφή» με επιβεβαιωμένο κρούσμα COVID-19 εντός 14 ημερών πριν την έναρξη συμπτωμάτων,
* φιλοξενούμενοι ή προσωπικό δομών στις οποίες φιλοξενούνται ευάλωτα άτομα και έχει επιβεβαιωθεί συνεχιζόμενη μετάδοση COVID-19.

**Ταξινόμηση κρουσμάτων**

* **Ενδεχόμενο κρούσμα:**

Ασθενής που πληροί τα κλινικά κριτήρια.

* **Πιθανό κρούσμα:**

Ασθενής που πληροί τα κλινικά κριτήρια και ένα επιδημιολογικό κριτήριο Ή Άτομο που πληροί τα απεικονιστικά διαγνωστικά κριτήρια

* **Επιβεβαιωμένο κρούσμα:**

Άτομο που πληροί τα εργαστηριακά κριτήρια

**Ορισμός : Στενή επαφή (έκθεση υψηλού κινδύνου)**

Ως στενή επαφή επιβεβαιωμένου κρούσματος λοίμωξης COVID-19 ορίζεται:

* άτομο που είχε επαφή πρόσωπο με πρόσωπο με ασθενή με COVID-19 σε απόσταση < 2 μέτρων και για ≥ 15 λεπτά
* άτομο που είχε άμεση σωματική επαφή με ασθενή με COVID-19
* άτομο με απροφύλακτη επαφή με μολυσματικές εκκρίσεις ασθενή με COVID-19
* άτομο που παρέμεινε σε κλειστό χώρο (π.χ. οικία, αίθουσα διδασκαλίας ή συσκέψεων, χώρο αναμονής νοσοκομείου, κλπ.) με ασθενή με COVID-19 για περισσότερο από 15 λεπτά
* συνταξιδιώτης στο ίδιο αεροσκάφος, ο οποίος καθόταν σε απόσταση δύο σειρών θέσεων (προς κάθε κατεύθυνση) από τον ασθενή με λοίμωξη COVID-19 , άτομα που ταξίδευαν μαζί ή φρόντισαν τον ασθενή και μέλη του πληρώματος που εξυπηρέτησαν το συγκεκριμένο τμήμα του αεροσκάφους όπου καθόταν ο ασθενής (επί ύπαρξης σοβαρών συμπτωμάτων ή μετακινήσεων του ασθενούς εντός του αεροσκάφους, που ενδέχεται να συνεπάγονται περισσότερο εκτεταμένη έκθεση, οι επιβάτες που κάθονταν στο ίδιο τμήμα του αεροσκάφους ή ακόμη και όλοι οι επιβάτες της πτήσης μπορεί να θεωρηθούν στενές επαφές)
* επαγγελματίας υγείας ή άλλο άτομο που παρείχε άμεση φροντίδα σε ασθενή με COVID-19 ή εργαζόμενος σε εργαστήριο που χειρίστηκε κλινικό δείγμα ασθενούς με COVID-19, χωρίς λήψη ή επί αστοχίας των ενδεδειγμένων μέτρων ατομικής προστασίας.

**Ορισμός : Επαφή (έκθεση χαμηλού κινδύνου)**

* Ως επαφή επιβεβαιωμένου κρούσματος COVID-19 ορίζεται:
* άτομο που είχε επαφή πρόσωπο με πρόσωπο με ασθενή με COVID-19 εντός 2 μέτρων για < 15 λεπτά
* άτομο που παρέμεινε σε κλειστό χώρο με τον ασθενή με COVID-19 για < 15 λεπτά
* άτομο που ταξίδεψε μαζί με τον ασθενή με COVID-19 σε οποιοδήποτε μεταφορικό μέσο (εξαιρουμένης της περίπτωσης ταξιδιού με αεροσκάφος που περιγράφεται παραπάνω για τις στενές επαφές-έκθεση υψηλού κινδύνου)
* επαγγελματίας υγείας ή άλλο άτομο που παρείχε άμεση φροντίδα σε ασθενή με COVID-19 ή εργαζόμενος σε εργαστήριο που χειρίστηκε κλινικό δείγμα ασθενούς με COVID-19, με λήψη των ενδεδειγμένων μέτρων ατομικής προστασίας.

**Ομάδα Διαχείρισης ΚρίσηςCOVID-19**

* Η Ομάδα Διαχείρισης Κρίσης αποτελείται από τα παρακάτω στελέχη:
* Όποιοι έχουν οριστεί

**Όλο το προσωπικό:**

* Οφείλει να τηρεί με αυστηρότητα τις οδηγίες που εκδίδονται για τον περιορισμό και αντιμετώπιση της διασποράς του Κορωναϊού.
* Οφείλει να τηρεί με αυστηρότητα τα μέτρα προληπτικής ατομικής υγιεινής.
* Λαμβάνουν τα απαιτούμενα μέτρα περιορισμού διάδοσης της νόσου και των επιπτώσεων του Κορωναϊού

**Οι Υπεύθυνοι (Προϊστάμενοι- Διευθυντές κλπ ):**

* Γνωστοποιούν κάθε ανακοίνωση της Διοίκησης προς το προσωπικό τους σχετικά με εργασιακά θέματα που προκύπτουν κατά την εξέλιξη της κρίσης του Κορωναιού COVID-19 (διαχείριση αδειών και απουσιών, ευπαθών ομάδων κλπ).
* Μεριμνούν για τον εφοδιασμό του προσωπικού με τα απαιτούμενα μέσα προληπτικής υγιεινής και προφύλαξης (μάσκες, αντισηπτικά, γάντια κλπ) και την τήρηση των απαιτούμενων μέτρων (τήρηση αποστάσεων, καθαριότητα, απολυμάνσεις, ανάρτηση ενημερωτικών πινακίδων κλπ), στους χώρους εργασίας και ανάπαυσης του προσωπικού, στους συρμούς και στους χώρους των σταθμών.
* Έχουν την ευθύνη επίβλεψης τήρησης των απαιτούμενων μέτρων και άμεσης πληροφόρησης της Διεύθυνσης Διοικητικών Υπηρεσιών για τυχόν πιθανό ή επιβεβαιωμένο κρούσμα.
* Συνεργάζονται με τους Αναδόχους καθαριότητας και φύλαξης στο πλαίσιο επίβλεψης των συμβάσεων για τα μέτρα προστασίας που λαμβάνουν για το προσωπικό τους, το οποίο εργάζεται στις εκάστοτε εγκαταστάσεις έναντι του Κορωναιού και της διασποράς του.

**Περιγραφή – Ροή Ενεργειών**

 **Προληπτικά Μέτρα**

Η Επιχείρηση στο πλαίσιο της διαφύλαξης της δημόσιας υγείας, του περιορισμού της διασποράς του COVID-19, της διασφάλισης της Υγείας των εργαζομένων της :

* Μεριμνά για τον εφοδιασμό του προσωπικού με τα απαιτούμενα μέσα προληπτικής υγιεινής ή/και προστασίας, ανάλογα με τις οδηγίες των Αρχών, των Ιατρών Εργασίας και της Διοίκησης. Σε αυτά περιλαμβάνονται μάσκες, γάντια, αντισηπτικά κλπ.
* Κοινοποιεί στο προσωπικό πληροφορίες σχετικά με την εξέλιξη της κατάστασης και τη λήψη των απαιτούμενων μέτρων.
* Μεριμνά για την αποφυγή συναντήσεων – συσκέψεων και συνάθροισης πολλών ατόμων σε χώρους συναντήσεων ή διαλειμμάτων εργαζομένων (π.χ. αίθουσες συσκέψεων, restrooms κλπ).
* Μεριμνά για τη λήψη των απαραίτητων μέτρων σε χώρους επικοινωνίας με το κοινό βάσει των οδηγιών των Αρχών και της Διοίκησης, καθώς και για το ωράριο προσέλευσης κοινού.
* Μεριμνά για το σχολαστικό καθαρισμό ή/και την απολύμανση όλων των χώρων – εγκαταστάσεων. Η συχνότητα των απολυμάνσεων καθορίζεται με βάση την εξέλιξη της πανδημίας, τις οδηγίες των αρμόδιων φορέων.
* Παρακολουθεί τις εξελίξεις σχετικά με τη διάδοση της νόσου και προβαίνει σε διαρκή επαναξιολόγηση των συνθηκών, ώστε να είναι σε θέση να αναπροσαρμόζει τα μέτρα εφόσον χρειαστεί.

 **Ευπαθείς Ομάδες**

* Για τους εργαζόμενους, οι οποίοι ανήκουν στις ομάδες αυξημένου κινδύνου όπως αυτές ορίζονται από τις Πράξεις Νομοθετικού Περιεχομένου και τις εγκυκλίους του Υπουργείου Εσωτερικών, εφαρμόζονται τα μέτρα διευκόλυνσης που ορίζονται στη σχετική νομοθεσία για το σκοπό αυτό.

**Εργαζόμενος που εμφανίζει Συμπτώματα Λοίμωξης**

* Σε περίπτωση εμφάνισης συμπτωμάτων πρέπει να τηρηθούν κατ΄ ελάχιστο τα ακόλουθα:
* Σε περίπτωση που εργαζόμενος εμφανίσει συμπτώματα λοίμωξης, όπως αυτά ορίζονται κάθε φορά από τον ΕΟΔΥ, οφείλει να ενημερώσει ή να επισκεφθεί το θεράποντα ιατρό του για οδηγίες ή να λάβει οδηγίες από τον ΕΟΔΥ.
* Εάν βρίσκεται στην εργασία του θα πρέπει να αποχωρεί αμέσως, ενημερώνοντας σχετικά την ιεραρχία. Ο χώρος όπου εργαζόταν ο υπάλληλος απομονώνεται, καθαρίζεται σχολαστικά και απολυμαίνεται, με μέριμνα της ιεραρχίας του. Οι συνάδελφοι που εργάζονται στον ίδιο χώρο πρέπει απαραίτητα να φορούν μάσκα και γάντια και να απολυμαίνουν συχνά τα χέρια τους.
* Ο εργαζόμενος για να επιστρέψει στην εργασία του θα πρέπει να έχει βεβαίωση του θεράποντα ιατρού ή ακολουθώντας τις Οδηγίες του ΕΟΔΥ.

 **Διαχείριση Επιβεβαιωμένου Κρούσματος**

* Σε περίπτωση επιβεβαιωμένου κρούσματος πρέπει να τηρηθούν κατ΄ ελάχιστο τα ακόλουθα:
* Πρέπει να ενημερωθεί άμεσα ο Διευθυντής Διοικητικών Υπηρεσιών, ο οποίος πληροφορεί τον ΕΟΔΥ, τη Διοίκηση και τον Ιατρό Εργασίας. Δίδονται οδηγίες για το χειρισμό του περιστατικού βάσει των σχετικών υγειονομικών πρωτοκόλλων, με γνώμονα την προστασία της υγείας του συνόλου του προσωπικού.
* Το επιβεβαιωμένο κρούσμα οφείλει να ενημερώσει τον Προϊστάμενό του για τα πρόσωπα με τα οποία ήρθε σε επαφή (συναδέλφους και εξωτερικούς συνεργάτες), ώστε να γίνει ιχνηλάτηση των επαφών και των χώρων όπου προσήλθε και ενημέρωση του Διευθυντή Διοικητικών Υπηρεσιών για περαιτέρω ενέργειες.
* Για προληπτικούς λόγους, το προσωπικό που ήρθε σε **στενή επαφή** με τον εργαζόμενο που βρέθηκε θετικός θα πρέπει να αποχωρήσει άμεσα από την εργασία του και να τεθεί σε καραντίνα με μέριμνα των Προϊσταμένων τους. Καλούνται να επικοινωνήσουν και να λάβουν οδηγίες από τον θεράποντα ιατρό τους, η να επικοινωνήσουν με τον ΕΟΔΥ και να ακολουθήσουν τις οδηγίες του.
* Πραγματοποιείται έκτακτος καθαρισμός / απολύμανση των χώρων που προσήλθε - απασχολήθηκε το επιβεβαιωμένο κρούσμα, με μέριμνα των αρμόδιων Προϊσταμένων.
* Ο Διευθυντής Διοικητικών Υπηρεσιών παραμένει σε συνεχή συνεργασία με τη Διοίκηση, τους εμπλεκόμενους Προϊσταμένους κλπ υπευθύνους και φορείς, για τη διαχείριση του περιστατικού.
* Η επάνοδος του εργαζόμενου στην εργασία του θα γίνεται μόνο εφόσον έχει αρνητικό μοριακό έλεγχο για το Κορωνοϊό SARS-CoV-2 ή με οδηγία των αρμόδιων Φορέων.
* Οδηγίες του ΕΟΔΥ αναρτώνται στον επίσημο ιστοχώρο eody.gov.gr.

**Διαχείριση Λοιπών Περιπτώσεων**

* Η Εταιρία μεριμνά ώστε να λαμβάνονται έγκαιρα όλα τα απαραίτητα μέτρα, ανάλογα με τη φάση εξέλιξης της πανδημίας και τις οδηγίες των αρμόδιων φορέων.

**Πρόσβαση των πολιτών στα γραφεία**

* Η πρόσβαση των πολιτών στα γραφεία της εταιρίας γίνεται σύμφωνα με όσα προβλέπονται από την νομοθεσία ως ισχύει (ελάχιστη απόσταση ασφαλείας, ελάχιστος αριθμός πολιτών ανά τετραγωνικό μέτρο, ωράριο προσέλευσης, χρήση μάσκας κλπ). Αρμόδιοι για την τήρηση και την εφαρμογή των μέτρων είναι οι Προϊστάμενοι των χώρων.

**Συστήματα Μηχανογράφησης**

* Η Διεύθυνση Πληροφορικής λαμβάνει όλα τα απαραίτητα μέτρα, ώστε να εξασφαλίζεται η απρόσκοπτη λειτουργία των πληροφοριακών συστημάτων.
* Μεριμνά για τη άμεση οργάνωση και προμήθεια των απαιτούμενων υλικών, υπηρεσιών, λογισμικού και εξοπλισμού πληροφορικής για επίτευξη παροχής της εξ αποστάσεως εργασίας με χρήση ηλεκτρονικών μέσων από τους εργαζόμενους και την πραγματοποίηση τηλεδιασκέψεων.
* **Εκ Περιτροπής και Εξ Αποστάσεως Εργασία**
* Ανάλογα με τη φάση εξέλιξης της πανδημίας, λαμβάνονται τα κατάλληλα μέτρα για την παροχή εκ περιτροπής ή/και εξ αποστάσεως εργασίας, σύμφωνα με την κάθε φορά ισχύουσα νομοθεσία, τις οδηγίες των αρμόδιων φορέων και της Διοίκησης.

**Επικαιροποίηση Σχεδίου Έκτακτης Ανάγκης COVID-19**

* Σε περίπτωση νέων οδηγιών από τις αρμόδιες Αρχές, το παρόν Σχέδιο τροποποιείται. Μέχρι την τροποποίηση – έκδοσή του εφαρμόζονται οι νεότερες ανακοινώσεις – οδηγίες της Διοίκησης.
* Οι απαραίτητες οδηγίες κοινοποιούνται στο εμπλεκόμενο προσωπικό από τη Διεύθυνση Διοικητικών Υπηρεσιών.
* **Κείμενα Αναφοράς**
* Πράξεις Νομοθετικού Περιεχομένου, Κοινές Υπουργικές Αποφάσεις και Εγκύκλιοι σχετικές με την αντιμετώπιση του COVID-19

**Επικοινωνία**

* **ΕΟΔΥ: 1135, 2105212054**

**Ευγενία Π. Πανταζή**

**Ειδικός Ιατρός Εργασίας, MD**

**MSc Δημόσιας Υγείας**